Loire (vin)

Loire, eller Loiredalen, er et fransk vindistrikt som strekker seg fra byen Nantes ved atlanterhavskysten til Sancerre og Pouilly-Fume i det nordlige og sentrale Frankrike. I mellom ligger blant annet regionene Anjou, Saumur, Bourgueil, Chinon, og Vouvray med fler.

Mesteparten av produksjonen er hvitvin fra chenin blanc-, sauvignon blanc- og melon de Bourgogne-druer, men det produseres også røde viner laget av cabernet franc, spesielt rundt regionen Chinon.

Vindistrikter 
Vinregionen Loire er delt opp i følgende fem underdistrikter.

Pays Nantais 

Lokalisert ved Atlanterhavskysten, nær byen Nantes. Regionen er kjent for sine viner Muscadet, som er laget av druen Melon de Bourgogne. “Sur Lie” (på bunnfallet) er en gammel tradisjonell produksjonsmetode som ble formalisert i 1977 og spesiell for Nantes-regionen. Vinen ligger lagret flere måneder på bunnfallet for å gi mest mulig smak, fylde og kompleksitet.

Pays Nantais vinområdet inkluderer 7 AOC:

Côteaux d’Ancenis, Fiefs Vendéens, Gros Plant du Pays Nantais, Muscadet Blanc, Muscadet de Sèvre-et-Maine, Muscadet des Côtes de Grandlieu, Muscadet des Côteaux de Loire.

Anjou-Saumur 
Anjou produserer mange av Loiredalens søte viner som Bonnezeaux, Coteaux du Layon og Quarts de Chaume, alle fra druen chenin blanc.  Anjou er hjemstedet til Savennières, en spesiell tørr chenin blanc, og en rød Anjou (av cabernet franc) samt en halvtørr Rosé d'Anjou. Hoveddruen i distriktet, chenin blanc, blir lokalt omtalt som «Pineau de Loire». Saumur-Champigny produserer blandingsvin fra cabernet franc og cabernet sauvignon, to druevarianter som trives i det kalkholdige jordsmonnet i regionen.

Anjou-Saumur vinområdet har 18 AOC:

Anjou, Anjou Villages, Anjou Villages Brissac, Anjou Côteaux de la Loire, Bonnezeaux, Cabernet d’Anjou, Cabernet de Saumur, Côteaux de l’Aubance, Côteaux de Saumur, Côteaux du Layon, Crémant de Loire, Haut Poitou, Quarts de Chaume, Rosé d’Anjou, Rosé de Loire, Saumur, Savennières og Saumur Champigny.

Touraine 

Distriktet produserer hvitvin av chenin blanc og fra sauvignon blanc og Arbois. Rødviner er laget av druene Cabernet Franc, Cabernet Sauvignon, Côt, Pinot noir, Pinot Meunier, Pinot gris, Pineau d'Aunis og Gamay.

Vinområdet Touraine inkluderer 15 AOC:

Touraine, Touraine Noble-Joué, Bourgueil, Cheverny, Cour-Cheverny, Chinon, Côteaux du Loir, Côteaux du Vendômois, Crémant de la Loire, Haut Poitou, Jasnières, Montlouis-sur-Loire, Rosé de Loire, St-Nicolas de Bourgueil og Vouvray

Centre-Loire  
Dette er det originale hjemstedet for hvitvin av Sauvignon Blanc og området Sancerre setter en internasjonal standard for bruken av druen. Centre-Loire er over 80 % hvitvin og cirka 16 % er av pinot noir. Gamay utgjør kun 1,4 %.

Vinområder i Centre-Loire består av 11 AOC:

Châteaumeillant, Côteaux du Giennois, Menetou-Salon, Orléans, Orléans-Cléry, Pouilly-Fumé, Pouilly-sur-Loire, Quincy, Reuilly, Sancerre og Valençay 

Vindistrikter i det sentrale Loire.

 Sancerre - lange historiske tradisjoner tilbake til 1100-1200 tallet. Historisk var området berømt for sine pinot noir-viner. Etter phylloxera som rammet europeisk vinproduksjon på slutten av 1800-tallet ble det i stor grad plantet Sauvignon Blanc som passer godt til klimaet. Området ble tildet AOC beskyttelse i 1936 for hvitviner, men regionen har også hold på de gamle tadisjonene og produserer fortsatt rødvin av pinot noir som ble AOC fra 1959.
 Pouilly-Fumé & Pouilly-Sur-Loire - Pouilly-Fumé viner er laget utelukkende av Sauvignon Blanc, mens Pouilly-sur-Loire kun bruker Chasselas druen. Begge områder AOC fra 1937. 
 Menetou-Salon - sørvest av Sancerre ligger området som strekker seg over ti landsbyer med lange historiske røtter fra 1000-tallet. Fra en litt anonym tilværelse ble det en oppvåkning på 1970-tallet. AOC fra 1959.
 Quincy - tildelt AOC som første distrikt i Loire og som andre i hele Frankrike i 1936. En av regionens eldste vindiskrikt og allerede på 1400-tallet tildelt status «nobel vin» (vin noble).
 Reuilly - AOC fra 1937 men distriktet har ikke utmerket seg på lange tider. Lokale vinmakere har siden 1980-tallet forsøkt å bygge opp området til en høyere status. 
 Coteaux Du Giennois - produserer mest hvitvin og litt rosé.

 Châteaumeillant - i 1773 ble vinstokker hentet opp fra Lyon, og i 1830 var Gamay, opprinnelig en Beaujolais drue, den mest plantede varianten i området. Châteaumeillant er berømt for sin «vin gris» (bokstavelig oversatt: gråvin), som lages ved å presse Gamay druen rett etter innhøstingen med minimal skallkontakt som gir en en veldig lys rødvin, omtrent som en lys rosévin. Châteaumeillant viner ble tildelt V.D.Q.S. (Vin Délimité de Qualité Supérieure) status i 1965, og AOC status i 2010.

 1 hl = 100 liter = 133 flasker á standard 75 cl
 1 ha = 10 000 m2

Auvergne 
Vinområdene i Auvergne er de som er lengst oppstrøms langs Loireelven. Dette er et av de eldste vinområdene i Frankrike. Vingårdene i Auvergne produserer rød, rosé og hvitviner. AOC status er gitt fra 1990-tallet og fram til 2011.

De røde produseres i hovedsak fra gamay og pinot noir, de hvite fra chardonnay, tressalier, aligoté og sauvignon blanc.

Vinområder i Auvergne består av 4 AOC:

Côtes d'Auvergne, Côtes du Forez, Côte Roannaise og Saint-Pourçain.

Referanser 

Franske viner
Vindistrikter